**แบบ (ร่าง) รายงานฉบับสมบูรณ์**

**ทุนเสริมพลังวิจัยวิศวกรรม ครบรอบ 111 ปี ก้าวสู่มหาวิทยาลัยชั้นนำ ระดับท็อป 100 ของโลก**

1. **ส่วนนำ**
   1. **ปก** ประกอบด้วยตรากลมของคณะวิศวกรรมศาสตร์ หัวข้อเรื่อง ชื่อและนามสกุลของผู้วิจัย ทุนเสริมพลังวิจัยวิศวกรรม ครบรอบ 111 ปี ก้าวสู่มหาวิทยาลัยชั้นนำ ระดับท็อป 100 ของโลก คณะวิศวกรรมศาสตร์ จุฬาลงกรณ์มหาวิทยาลัย เดือนที่รับรองรายงานฉบับสมบูรณ์ (รูปแบบปกและขนาดของตัวอักษร ดูตามตัวอย่างที่แนบมา)
   2. **หน้าหัวเรื่อง** ประกอบด้วยหัวข้อเรื่อง ตำแหน่งทางวิชาการ ชื่อและนามสกุลของผู้วิจัย วุฒิการศึกษาขั้นปริญญาบัณฑิตหรือเทียบเท่าขึ้นไป (ดูตามตัวอย่างที่แนบมา)
   3. **บทคัดย่อ (Abstract)** ถ้าเขียนรายงานฉบับสมบูรณ์เป็นภาษาไทย จะมีต้อง**บทคัดย่อภาษาไทยและภาษาอังกฤษที่มีข้อความตรงกัน** แต่ถ้าเขียนรายงานเป็นภาษาต่างประเทศจะต้องมีบทคัดย่อเป็นภาษาที่ใช้เขียนรายงาน และบทคัดย่อภาษาไทย ในบทคัดย่อจะต้องไม่ระบุสิ่งใดที่มิได้ปรากฏอยู่ในเนื้อหาของรายงาน แต่ต้องกล่าวถึงวัตถุประสงค์และวิธีการโดยไม่ต้องอ้างอิงเอกสารรูปภาพและตารางใด บทคัดย่อควรมีความยาวประมาณ 200 คำ อนึ่งบทคัดย่อที่ดีควรแสดงสาระโดยสังเขปของเรื่องทั้งหมดโดยไม่ต้องอ่านทั้งเรื่องตามความถนัดของผู้วิจัย ทั้งนี้เป็นความรับผิดชอบของผู้วิจัยที่จะต้องตรวจสอบความถูกต้องของการใช้ภาษา ตลอดจนการแก้ไขอันอาจจะมีขึ้นตามคำแนะนำของคณะกรรมการพิจารณาประเมินผลการวิจัย ก่อนส่งรายงานฉบับสมบูรณ์มายังกลุ่มภารกิจวิจัยและบริการวิชาการ
   4. **คำนำ (Preface) หรือกิตติกรรมประกาศ (Acknowledgement)**
   5. **สารบัญ (Table of Contents)**
   6. **รายงานตารางประกอบและภาพประกอบ (ถ้ามี)** ให้ทำรายการตารางไว้ถัดจากสารบัญของบทคัดย่อ วิธีดำเนินการค้นคว้าโดยสังเขป และข้อสรุปกับข้อเสนอแนะ (ถ้ามี)
2. **ส่วนเนื้อความ**

ควรแบ่งออกเป็น 3 ตอน คือ

* 1. **บทนำ (Introduction)** ควรประกอบด้วยหัวข้อดังต่อไปนี้
     1. ความเป็นมาของปัญหา
     2. การสำรวจการวิจัยอื่นๆ ที่เกี่ยวข้องซึ่งได้กระทำมาแล้ว
     3. วัตถุประสงค์และขอบเขต (Scope) ของการวิจัย
     4. ประโยชน์ที่ได้จากการวิจัยนี้
  2. **ตัวเรื่อง**

อาจแบ่งออกเป็นส่วนใหญ่ๆ 4 ส่วน (ซึ่งจะแบ่งออกเป็นกี่บทก็ได้) ตามความเหมาะสมดังต่อไปนี้

* + 1. ทฤษฎี (Theoretical Consideration)
    2. วิธีทำการวิจัย (Methods)
    3. ผลการวิจัย (Results)
    4. การอภิปรายผลการวิจัย (Discussion)
  1. **ข้อสรุปและข้อเสนอแนะ (Conclusion and Recommendation)**

ให้กล่าวถึงวัตถุประสงค์ของการวิจัย และวิธีดำเนินการวิจัยโดยสังเขปผลการวิจัยที่สำคัญ ข้อเสนอแนะเกี่ยวกับการวิจัยในขั้นต่อไป ตลอดจนประโยชน์ในทางประยุกต์ของผลวิจัยที่ได้

1. **ส่วนอ้างอิง**

อาจแบ่งออกเป็น 2 ส่วนดังนี้

* 1. **เอกสารอ้างอิง (Reference) และ/หรือบรรณานุกรม (Bibliography)**
  2. **ภาคผนวก (Appendix)**

1. **ภาษา** ภาษาที่เขียนรายงานวิจัยจะเขียนเป็นภาษาไทย หรือภาษาอังกฤษ
2. **การจัดลำดับหน้า** หน้าหัวเรื่อง (Title page) ไม่ต้องพิมพ์หมายเลขกำกับ แต่หน้าอื่นๆ ในส่วนนำให้ใช้เลขโรมันตัวเล็กตั้งแต่ ii, iii, iv, v, vi,…….. ตามลำดับ พิมพ์ที่มุมบนขวาห่างจากขอบบนและขอบขวามือ 1 นิ้ว กำกับแต่ละหน้าไปจนหมดส่วนนำ ต่อจากนั้นให้ใช้เลขไทยหรือเลขอารบิค
3. **การจัดส่งรายงาน**

ให้ส่ง (ร่าง) รายงานฉบับสมบูรณ์ในรูปแบบของ PDF มาในระบบ Lesspaper พร้อมบันทึกนำส่ง (ร่าง) รายงานฉบับสมบูรณ์ เพื่อเสนอคณะกรรมการพิจารณาประเมินผลก่อน หากไม่มีการแก้ไข กลุ่มภารกิจวิจัยและบริการวิชาการจะดำเนินการติดต่อกับหัวหน้าโครงการให้จัดทำเป็นรายงานฉบับสมบูรณ์พร้อมสรุปค่าใช้จ่ายตลอดโครงการในรูปแบบของ PDF มาในระบบ Lesspaper พร้อมบันทึกนำส่งรายงานฉบับสมบูรณ์ เพื่อปิดโครงการต่อไป